Source: https://bihorstiri.ro/victorie-clara-pentru-csm-csu-oradea-in-ultimul-meci-inainte-de-sarbatori/
Timestamp: 2020-02-26 19:19:22+00:00

Document:
BihorStiri.ro Victorie clară pentru CSM CSU Oradea în ultimul meci înainte de sărbători - BihorStiri.ro
Victorie clară pentru CSM CSU Oradea în ultimul meci înainte de sărbători
dec. 23, 2019 Pop Florin Actualitate, Baschet, Sport 0 798 vizualizari
CSM CSU Oradea a depășit BCM U FC Argeș Pitești în ultimul meci disputat înaintea Crăciunului. Campioana României s-a impus în etapa a 11-a din Liga Națională de baschet masculin, scor 100-64.
Jocul a fost controlat de orădeni. Aceștia au marcat cu generozitate, având procentaje remarcabile. Jocul de tranziție și ritmul în acțiunile ofensive au fost rodul unei defensive eficiente. CSM-ul a avut mai multe opțiuni și o rotație mai adâncă, profitând din plin de plusul de energie. Scorul la prima pauză a fost de 24-16, iar la jumătatea partidei era de 54-29.
Repriza secundă nu a adus schimbarea. Orădenii au rămas în control pe tot parcursul jocului, ecartul maxim trecând de 40 lungimi. Finalul partidei a consemnat o formulă alcătuită exclusiv din jucători autohtni. Tabela de marcaj a fost închisă de Edi Petrescu, autor al unui coș din spațiul de trei secunde.
Kris Richard a totalizat 20 puncte, Nikola Markovic a adăugat 18 puncte, Aaron Broussard a terminat cu 10 puncte, 5 pase decisive și 5 intercepții, iar Cătălin Baciu a terminat cu 10 puncte, 7 recuperări pentru învingători. De cealaltă parte, Danilo Tasic a reușit 17 puncte, 5 recuperări, iar Goran Gajovic a bifat 11 puncte, 8 recuperări.
Arturas Valeika a fost menajat în această partidă. Kris Richard a disputat primul meci în calitate de jucător român.
CSM CSU Oradea are 9-2 la general și se situează pe locul al 2-lea în Liga Națională.
arena antonio alexe, baschet, bcm u fc arges pitesti, csm csu oradea
Peste 270.000 de obiecte pirotehnice interzise, confiscate de polițiștii din Băile Felix de la un bărbat Salontan, prins în flagrant de polițiști, în timp ce încerca să sustragă bunuri dintr-un cabinet medical
CSM CSU Oradea a pierdut şi cea de-a...
CSM CSU Oradea a învins, cu 76-72,...

References: CSM 
 CSM 

CSM 

CSM 
 csm 

CSM 

CSM